Lennet m eus ur cheñveriadur gwall zedennus etre mojenn ar Minotaur hag an abadenn vrudet-kenañ Star Academy er skinwel. Pa vez komzet eus ur pemzek den bennak, merched ha paotred a-gevret, bodet er memes lech prennet, a vo amprouet gant meur a arnodenn griz, kaset kuit an eil goude egile, betek ma ne chomo nemet ur gounezer, ur chloar zivent gantañ, peseurt soñj a zeu deoch ?  Gwechall e oa ur roue, Minos e anv, en doa aloubet kêr Aten ha goulennet groñs e vefe kaset seizh paotr ha seizh plach da Enez-Greta bep nav bloaz. Ur roñfl den-tarv, Minotaur e anv, a chortoze an dud yaouank en ur milendall evit plaouiañ anezho. Gouzout a rit an istor : Teze an hini eo a oa aet ar maout […!] gantañ.  Iskis eo ar cheñveriadur, neo ket ? Och en em choulenn emaon : ret e vefe kompren eo  Nikos (displeger an abadenn) ur Minos nevez, da lavarout eo un enebour kriz, ur machomer a-enep ar yaouankiz ?  Pe neo ket Nikos an enebour, met reizhiad ar skinwel kentoch…